《夹漈草堂》
宋代·郑寅

地隔一区石，山高两漈深。
弓旌已陈迹，泉石高余音。
若不登兹境，何由见古心。
遗编湮没久，思与共追寻。

作者简介：（?—1237）兴化军莆田人，字子敬，一作承敬。郑侨子。以父任补官。累知吉州。召对言济王冤状，忤权臣，被黜。理宗端平初，入为左司郎中，兼权枢密副都承旨。又请为济王立庙，且言三边无备，宿患未除，宜正纲纪，抑侥幸，裁滥赏，汰冗兵，以张国势。出知漳州，进直宝章阁卒。有《包蒙》、《中兴纶言集》。